open-index/open-wikipedia-markdown huggingface dataset:
Charley Varrick

***Charley Varrick*** je američki akcijski film snimljen 1973. godine u režiji Dona Siegela. Predstavlja adaptaciju romana *The Looters* Johna H. Reesea. Naslovni protagonist, koga tumači Walter Matthau, je pilot aviona za poljoprivredno zaprašivanje koji zajedno sa suprugom i mladim pomoćnikom (čiji lik tumači Andrew Robinson) opljačka provincijsku banku u Novom Meksiku. Radnja prikazuje kako pljačka krene krivo, ali ne prije nego što se protagonist otkrije da plijen sadrži daleko više novca nego što je očekivao, odnosno da je banka u stvari prala novac za mafiju, te će na njega, u nastojanju da ga vrati, poslati opasnog, ali i izuzetno sposobnog ubicu (koga tuimači Joe Don Baker).

*Charley Varrick* je Siegel originalno zamislio kao projekt u kome bi glavnu ulogu tumačio Clint Eastwood; on je, međutim, odbio nastupiti, smatrajući da glavni lik nije "pozitivac". Umjesto toga je uloga pripala Matthauu, koji je kasnije javno tvrdio da "uopće nije shvatio zaplet". Kritičari su, usprkos toga, izuzetno pohvalili film koji se ističe izuzetno vještim vođenjem radnje i nekoliko impresivnih akcijskih scena. Publika ga je, međutim, uglavnom ignorirala.

## Uloge

* Walter Matthau ... Charley Varrick
* Andy Robinson ... Harman Sullivan
* Joe Don Baker ... Molly
* John Vernon ... Maynard Boyle
* Sheree North ... Jewell Everett
* Felicia Farr ... Sybil Fort
* Norman Fell ... Garfinkle
* Woodrow Parfrey ... Harold Young
* William Schallert ... Šerif Horton
* Jacqueline Scott ... Nadine
* Benson Fong ... Honest John
* Marjorie Bennett ... Mrs Taft
* Joe Conforte ... sam sebe
* Tom Tully ... Tom
* Fred Scheiwiller ... Al Dutcher (nenaveden na špici)
* Kathleen O'Malley ... Jessie

## Vanjske veze
* 
* 
* Onion AV Club review
Grajski biki

***Grajski biki*** ili ***Tvrđava siledžija*** je jugoslavenski crno-bijeli dramski film snimljen na slovenskom jeziku 1967. godine u režiji Jožeta Pogačnika. Protagonist, koga tumači Nikola-Kole Angelovski je ratno siroče koje je odraslo u sirotištu, gdje je pirhvatio nasilje kao rješenje svih problema. Radnja prikazuje kako organizira pobunu siročadi i bijeg, ali kako na kraju i sam postaje žrtvom nasilja koje je promovirao.

## Uloge
* Nikola-Kole Angelovski ... Peter
* Maks Bajc ... tajnik
* Miha Baloh ... Tarzan
* Polde Bibič ... predsednik
* Demeter Bitenc
* Hana Brejchová ... Marija
* Nikola Čobanović
* Niko Goršič
* Marjan Hlastec
* Janko Hočevar
* Tone Homar
* Vinko Hrastelj
* Milan Jelič ... Miki
* Minca Jeraj
* Matjaž Kocbek
* Elvira Kralj
* Lado Leskovar ... Nande
* Olivera Marković ... Marjana
* Milutin Mičović ... Danny
* Brane Miladino
* Branka Petrič ... medicinska sestra
* Duša Počkaj ... Francijeva mama
* Metka Putglej
* Ali Raner ... Marjan
* Janez Rohaček ... upravnik
* Lojze Rozman ... Francijev oče
* Stane Sever ... Petrov oče
* Arnold Tovornik
* Aleksander Valič ... poštar
* Joze Zupan

## Vanjske veze
* 
*
Tlapanaloya

**Tlapanaloya** je naselje u Meksiku, u saveznoj državi México, u opštini Tequixquiac.

Prema proceni iz 2014. godine u naselju je živelo 223 stanovnika. Naselje se nalazi na nadmorskoj visini od 2262 m.

## Reference

## Literatura

* 
* 
* 
* 
* 
* 
* 
* 

## Vanjske veze

* 
* 
* 
* 
* 
*
Kaside

**Kasida** je muslimanska vjerska pjesma koja svojim sadržajem prvenstveno veliča i pokazuje ljubav prema islamskom poslaniku Muhamedu, te halifama i ashabima, opisuje nekakva važna ličnost ili događaj iz historije islama. Po stilu, kasida je slična ilahiji, drugačijem vidu islamske poezije.

Često se ilahijama i kasidama dodaje muzika, čime se umjetnički obogaćuje i historijski takve su ilahije i kaside postajale sevdalinke.

## Povezano
* Ilahija

## Reference
Na avionima od papira

***Na papirnatih avionih*** () je je jugoslavenski crno-bijeli dramski film snimljen na slovenskom jeziku 1967. godine u režiji i po scenariju Matjaža Klopčiča. Radnja prikazuje krizu u odnosu jednog ljubavnog para prije nego što se on odluči za brak. Prikazan je na Pulskem filmskem festivalu gdje je bio trećeplasiran u izboru za Zlatnu arenu za najbolji film.

## Vanjske veze
* 
*
Fiorina la vacca

***Fiorina la vacca*** () je italijanska filmska komedija snimljena 1972. godine u režiji Vittorija De Sistija. Predstavlja slobodnu adaptaciju komedija renesansnog venecijanskog pisca Ruzantea. Radnja se događa u 16. vijeku, a naslovni lik je krava koju njen vlasnik, siromašni seljak, proda kako bi kupio oružje nužno da postane plaćeni vojnik, a nakon čega ona prelazi iz ruke u ruku svjeočeći brojnim nemoralnim aktivnostima. *Fiorina la vacca* je sadržavala veliki broj eksplicitno erotskih scena, te predstavljala jedno od ostvarenja koje je, inspirirano uspjehom Pasolinijevog filma *[[Decameron (film, 1971)|Decameron]]* historijski milje kombiniralo sa trendom *[[commedia sexy all'italiana]]*, stvorivši specifičan žanr poznat kao *[[decamerotici]]*.

## Uloge
*Janet Agren: Tazia
*Gastone Moschin: Ruzante
*Renzo Montagnani:  Menico
*Ornella Muti: Teresa
*Jenny Tamburi: Zanetta
*Ewa Aulin: Giacomina
*Felice Andreasi:  Michelon
*Rodolfo Baldini: Teresin ljubavnik  
*Mario Carotenuto: padron Beolco
*Angela Covello: Fiorina 
*Graziella Galvani: Betta 
*Piero Vida: Nane 
*Renzo Marignano: Massaro di Beolco

## Vanjske veze
*
Nevidni bataljon

***Nevidni bataljon*** () je jugoslavenski crno-bijeli ratni film snimljen na slovenskom jeziku 1967. godine u režiji Janeta Kavčiča. Radnja se događa za vrijeme Drugog svjetskog rata u zabačenom slovenskom mjestu gdje pripadnici njemačkog garnizona uživaju u miru, daleko od partizana i njihovih aktivnosti. Protagonisti su grupa lokalnih dječaka koja se odluči na svoju ruku i na svoj način suprotstaviti okupatoru.

## Vanjske veze
* 
*
King Boxer

***Pesnica broj jedan u svijetu*** (), u svijetu distrubiran pod engleskim naslovom ***King Boxer*** () je hongkonški film borilačkih vještina snimljen 1972. godine u režiji Jeong Chang-hwaa. Protagonist, koga tumači Lo Lieh, je nadareni učenik škole za borilačke vještine koji se pred prestižni turnir nađe upetljan u sukob sa suparničkom školom čiji učenici zlostavljaju narod.

*King Boxer* je predstavljao jedan od prvih hongkonških kung fu filmova koji je imao međunarodnog uspheha. Godine 1973. je u Italiji postao predmetom parodije pod naslovom *[[Ku-Fu? Dalla Sicilia con furore]]*.

## Uloge
*Lo Lieh ... Chao Chih-Hao
*Wang Ping ... Sung Ying Ying
*Wong Gam-Fung/Wang Chin Feng ... Pjevačica Yen Chu-Hung
*Tien Feng ... Učitelj Meng Tung-Shan
*Tung Lam ...  Meng Tien-Hsiung
*Fang Mian ... Učitelj Suen Hsin-Pei
*Ku Wen-Chung ... Učitelj Sung Wu-Yang

## Izvori

## Vanjske veze
The Seven-Ups

***The Seven-Ups***, u Jugoslaviji prikazan pod naslovom ***Od sedam naviše***, je američki kriminalistički film snimljen 1973. godine u režiji Philipa D'Antonija, poznatog producenta kome je to bilo jedino režijsko ostvarenje u karijeri. Protagonist, čiji lik tumači Roy Scheider, je Buddy Manucci, šef elitne jedinice njujorških policijskih detektiva specijalizirane za istrage krivičnih djela sa kaznama od sedam godina zatvora naviše, a koja često koristi nasilje kao sredstvo svog rada. Radnja prikazuje kako se Manucci suoči sa izuzetno opasnom bandom kriminalaca koja izvodi drske otmice vodećih ličnosti organiziranog kriminala, te kako prilikom istrage životi njegovih ljudi dolaze u opasnost.

D'Antoni je prije ovog filma postigao velike uspjehe producirajući *[[Bullit]]* i *[[Francuska veza (film)|Francusku vezu]]*. *The Seven-Ups* je originalno bio zamišljen kao nastavak potonjeg filma, pri čemu je Scheider trebao ponoviti ulogu Buddyja Russoa iz *Francuske veze*, a policajac Sonny Grosso, po čijem stvarnom liku se temelji, bio je angažiran kao savjetnik. Iako je na kraju Schedier tumačio drugi lik, *The Seven-Ups* se u mnogo čemu naslanjao na *Francusku vezu*, prije svega u mračnoj i depresivnoj atmosferi propadajućeg New Yorka koji je tada doživljavao eksploziju kriminala, te eksplicitnom nasilju i impresivnoj sceni automobilske potjere.

## Uloge
*Roy Scheider ... Buddy
*Tony Lo Bianco ... Vito Lucia 
*Larry Haines ... Max Kalish 
*Richard Lynch ... Moon 
*Bill Hickman ... Bo 
*Victor Arnold ... Barilli 
*Ken Kercheval ... Ansel 
*Lou Polan ... Carmine Coltello 
*Joe Spinell ... Toredano

## Reference

## Vanjske veze
*
Zgodba, ki je ni

***Zgodba, ki je ni*** () je je jugoslavenski crno-bijeli dramski film snimljen 1967. godine u režiji i po scenariju Matjaža Klopčiča. Okvirni zaplet filma prati tok svijesti jednog provincijskog radnika, ali se stil filma odlikuje time da u njemu nema klasične naracije niti ikakvog linearnog zapleta.

## Uloge
* Lojze Rozman ... Vuk
* Milena Dravić ... učiteljica
* Snežana Nikšić ... pevka
* Stanislava Pešić
* Polde Bibič ... kitarist
* Mirko Bogataj ... pianist
* Vinko Hrastelj ... bobnar
* Tone Slodnjak ... saksofonist
* Dare Ulaga ... basist
* Stane Sever ... Pijani
* Petar Prličko ... Cigan
* Elvira Kralj
* Ancka Levar
* Maks Bajc
* Branko Miklavc
* Jože Zupan ... Sila
* Danilo Bezlaj
* Julij Gustin
* Marjan Hlastec
* Sveta Jovanović
* Lidija Kozlovič
* Franjo Kumer
* Lojze Ločina
* Vera Per
* Franc Presetnik
* Meta Pugelj
* Ali Raner
* Dušan Škedl
* Boris Cavazza
* Lučka Drolc
* Teja Glažar
* Janez Hočevar - Rifle
* Brane Ivanc
* Radko Polic
* Dare Valič
* Anka Zupanc
* Erika Železnik

## Vanjske veze
* 
*
Russellova grupa

**Russellova grupa** () je grupa javnih britanskih istraživačkih univerziteta sa sjedištem u Londonu. Grupa je osnovana 1994. sa namjerom da zastupa interese institucija članica primarno pri vladi i parlamentu u Londonu. Kao odgovor na osnivanje Russellove grupe iste je godine osnovana i Grupa 1994 od strane 19 manjih univerziteta, ali je ta grupa 2013. prestala postojati dok je Russellova grupa i dalje aktivna. 2010. institucije u okviru grupe primile su približno 2/3 svih sredstava koja su bila namjenjena za provođenja naučnih istraživanja u Ujedinjenom Kraljevstvu. Grupa se naširoko smatra predstavnikom najprestižnijih institucija u zemlji.

Grupa je dio **Globalne mreže istraživačkih univerziteta** koja se uz *Russellovu grupu* sastoji od German U15 e.V. grupe, Asocijacije američkih univerziteta, Lige evrpskih istraživačkih univerziteta, Asocijacije istočnoazijskih istraživačkih univerziteta, Lige C9, Go8 Australija, Istraživačkih univerziteta 11 i U15-grupe kanadskih istraživačkih univerziteta.

## Članstvo

## Povezano
*Asocijacija univerziteta Commonwealtha
*Lista univerziteta u Ujedinjenom Kraljevstvu
*Britanska Imperija

## Reference
Kolonijalni tajnik Novog Zelanda

**Kolonijalni tajnik Novog Zelanda** (engleski: *Colonial Secretary of New Zealand*) je bila politička funkcija na kolonijalnom Novom Zelandu koja je utemeljena 1840., a ukinuta 1907. godine. Uz onaj Vrhovnog suca, ured kolonijalnog tajnika bio je jedan od prva četiri što ih je kapetan i guverner William Hobson formirao kada je u siječnju 1840. godine došao na Sjeverni otok. 

Ovlasti kolonijalnog tajnika bile su vezane uz stvaranje i vođenje javnih službi na Novom Zelandu, a 1907. godine je ovaj postao Ministarstvo unutarnjih poslova; kolonijalni tajnik je od tog trenutka bio poznat kao ministar unutarnjih poslova. Sve do formiranja odgovorne vlade 1856. godine, kolonijalni tajnik se smatrao zamjenikom guvernera. Primjer toga bio je prvi kolonijalni tajnik, Willoughby Shortland, koji je mijenjao Williama Hobsona nakon njegove smrti; s druge strane, Henry Sewell je istovremeno bio i kolonijalni tajnik i premijer. Sama funkcija je dugo vremena bila povezana s onom premijera, tako da postoji niz primjera za kolonijalne tajnike koji su istovremeno bili i premijeri; posljednji takav primjer je onaj Johna Halla iz 1880., nakon kojega su kolonijalni tajnik i premijer bile odvojene funkcije. 

## Spisak kolonijalnih tajnika

## Reference

## Izvori
*
*
*
Uđi, ako hoćeš

***Uđi, ako hoćeš*** je jugoslavenski crno-bijeli dramski film snimljen 1968. godine u režiji Radenka Ostojića. Protagonist je mladić koga su izbacili iz rodnog sela i koji zbog toga pokušava zapčeti život u Sarajevu. Radnja prikazuje kako doživljava brojne pustolovine, ali i upoznaje prvu ljubav.

*Uđi, ako hoćeš* je poznat zbog kratke scene u kojoj nastupa sarajevski bend *Kodeksi*, poznat kao preteča *[[Bijelo dugme|Bijelog dugmeta]]*.

## Vanjske veze
*
*Profil na portalu mojtv.hr
Ku-Fu? Dalla Sicilia con furore

***Ku-Fu? Dalla Sicilia con furore*** () je italijanska filmska komedija snimljena 1973. godine u režiji Nanda Cicera. Predstavlja parodiju tada izuzetno popularnih hongkonških kung fu filmova. Protagonist, koga tumači Franco Franchi je mladić sa Sicilije koji odlazi u Rim potražiti posao gradskog redara, te zbog toga ulazi u svijet borilačkih vještina.

## Vanjske veze
*
Sewellovo ministarstvo (1856)

**Sewellovo ministarstvo** ili **Sewellova vlada** je bila prva odgovorna vlada u historiji Novog Zelanda. Odgovorna vlada bila je posljedica formaliziranja uvođenja samouprave na kolonijalnom Novom Zelandu, što se dogodilo još 1853. godine, snažnim zalaganjem guvernera Georgea Greyja. Formiranje kolonijalne samouprave omogućilo je da dvodomni Parlament (koji se sastojao od izabranog Predstavničkog doma i imenovanog Zakonodavnog vijeća) samostalno donosi odluke vezane uz koloniju, te je omogućilo formiranje provincija i održavanje općih izbora. 

Ipak, unatoč ovoj odluci, prvi saziv Parlamenta nije uspio ishoditi odluku o formiranju odgovorne vlade, čemu se protivio v.d. guvernera, Robert Wynyard. Ipak, kada je Thomas Gore Browne imenovan novim guvernerom, odluka o formiranju odgovorne vlade je konačno provedena. Dana 18. travnja 1856., četvorica članova Izvršnog vijeća – Henry Sewell, Dillon Bell, Frederick Whitaker i Henry Tancred – koje je dotad imalo tek savjetodavnu ulogu, preuzeli su stvarnu političku moć i tako postali prva novozelandska vlada. 

Događanja su išla u prilog jačanju moći nove vlade tako da je Sewell 7. svibnja iste godine imenovan kolonijalnim tajnikom, što se uzima kao datum formiranja funkcije premijera Novog Zelanda (kolonijalni tajnik i premijer u to vrijeme nisu bile jasno odvojene funkcije). Istovremeno, Bell je postao kolonijalni blagajnik, a Whitaker državni odvjetnik, dok je Tancred ostao član vijeća bez portfelja. 

Zbog svojih centrističkih tendencija, vlada je oborena već 20. svibnja, nakon samo mjesec dana, ali je imala izvanredan značaj u razvoju novozelandske politike te se danas smatra jednim od najvažnijih događaja u procesu stjecanja novozelandske nezavisnosti. Sewellovu vladu zamijenila je ona Williama Foxa, međutim ni ona nije izdržala dugo, a prva stabilnija vlada bila je ona treća, koju je predvodio Edward Stafford. 

## Članovi vlade

## Izvori

*
The Day of the Dolphin

***The Day of the Dolphin*** () je američki science fiction triler film snimljen 1973. godine u režiji Mikea Nicholsa. Predstavlja adaptaciju romana *[[Un animal doué de raison]]* francuskog pisca Roberta Merlea. Protagonist, čiji lik tumači George C. Scott, je briljantni naučnik koji je dvoje dupina uspio naučiti govoriti engleski. Radnja prikazuje kako tajanstvena organizacija koja je financirala njegovo istraživanja dupine namjerava iskoristiti za atentat pri kome bi dupini postavili priljepak mine na jahtu američkog predsjednika.

Scenario Bucka Henryja je u značajnoj mjeri odstupio od predloška, čiji je zaplet kao glavnu podlogu imao Hladni rat, odnosno moralne dileme vezane uz korištenje inteligentnih životinja kao podmorskih diverzanata. Snimanje, najvećim dijelom obavljeno na bahamskimlokacijama, obilježile su brojne poteškoće, a Nichols ga je poslije opisao kao najteže u svojoj karijeri. Film je nakon premijere doživio komercijalni neuspjeh, a ni kritičari mu nisu bili previše naklonjeni smatrajući da je Nichols, specijalist za "redovne" filmske drame, bio loš izbor za režisera, odnosno da se nije snašao snimajući žanrovski triler.

## Uloge
*George C. Scott ... Dr Jake Terrell
*Trish Van Devere ... Maggie Terrell
*Paul Sorvino ... Curtis Mahoney
*Fritz Weaver ... Harold DeMilo
*Jon Korkes ... David
*Edward Herrmann ... Mike
*Leslie Charleson ... Maryanne
*John David Carson ... Larry
*Victoria Racimo ... Lana
*John Dehner ... Wallingford
*Severn Darden ... Schwinn
*William Roerick ... Dunhill
*Elizabeth Wilson ... Mrs Rome
*Phyllis Davis ... Receptionar
*Dupinski glasovi ... Elliot Peterson i Elliot Fink

## Reference

## Vanjske veze
* 
* 
*
Planina gneva

***Planina gneva*** () bio je jugoslovenski crno-beli igrani film snimljen na makedonskom jeziku 1968. godine u režiji Ljubiše Georgievskog. Radnja se događa u brdskom kraju Zapadne Makedonije neposredno nakon Drugog svjetskog rata, kada jugoslovenske komunističke vlasti provode proces kolektivizacije zemljišta. Protagonist, čiji lik tumači Risto Šiškov, je bivši partizan koji nastoji žitelje svog kraja nagovoriti da se tom procesu pridruže, ali koji sa vremenom shvaća kako se njegovi revoucionarni ideali sudaraju sa birokatskom stvarnošću.

## Vanjske veze
* 
* Кинотека на Македонија
Executive Action

***Executive Action*** (), u Jugoslaviji prikazan pod naslovom ***Akcija za atentat*** je američki triler film snimljen 1973. godine u režiji Davida Millera, poznat kao jedno od prvih ostvarenja koje je nastojalo u igranoj formi rekonstruirati, odnosno rasvijetliti atentat na američkog predsjednika Kennedyja. Radnja započinje u ljeto 1963. kada se u Teksasu okuplja grupa moćnika koju čine naftni magnati te najviši vojni i obavještajni funkcionari, te, smatrajući kako politika koju vodi tadašnji predsjednik Kennedy šteti njihovim interesima, odlučuje izvesti njegovu likvidaciju, koja je pažljivo isplanirana i temeljito pripremljena, pri čemu je ključan izbor Leeja Harveya Oswalda kao ličnosti kojoj će se lažno pripisati odgovornost za atentat.

Ideju za film je originalno imao poznati kanadski glumac Donald Sutherland koji je u njemu namjeravao nastupiti, te je kao jednog od scenarista angažirao Marka Lanea, publicista poznatog po knjizi *[[Rush to Judgement]]* u kojoj se žestoko kritizirala službena verzija o atentatu te umjesto toga sugerirala alternativno objašnjenje po kome je on izveden kao dio široke zavjere. Film je imao snažan politički angažman, te između ostalog sugerirao da je glavni razlog za Kennedyjevu likvidaciju bilo njegovo protivljenje eskalaciji američkog vojnog anagžmana u Južnom Vijetnamu, a što će kasnije postati u vrijeme snimanja izuzetno nepopularni vijetnamski rat. Takve teorije zavjere su bile izuzetno popularne u redovima američke ljevice, kojima su pripadali brojni sudionici projekta, uključujui glumca Willa Geera i scenarista Daltona Trumba koji su kao komunisti nekoliko decenija ranije bili na hollywoodskoj crnoj listi. Film je napravljen sa izuzetno niskim budžetom i svojevrsnom polu-dokumentarističkom stilu. Kao takav predstavlja jedno od rijetkih ostvarenja koja atentat prikazuje iz perspektive njegovih navodnih počinitelja.

Film je velikim dijelom nastojao iskoristiti publicitet koji bi stvorila 10. obljetnica atentata, ali je još prije premijere postao predmetom žestokih kontroverzi, bilo zbog optužbi da izvrće historijske činjenice, bilo zbog eksploatacije smrti predsjednika koga su mnogi u tadašnjoj Americi smatrali mučeničkom ikonom. Kritike su bile poedijeljene, a film je nakon premijere gotovo potpuno nestao iz distribucije, te postao dostupan kao video-izdanje tek krajem 1980-ih i početkom 1990-ih. Zbog toga se rijetko uspoređuje sa mnogo poznatijim filmom *[[JFK (film)|JFK]]* koji se bavi istom temom.

## Uloge
* Burt Lancaster ... James Farrington
* Robert Ryan ... Robert Foster
* Will Geer ... Harold Ferguson
* John Anderson ... Halliday
* Ed Lauter ... Šef operacija

## Reference

## Vanjske veze
*
Ram za sliku moje drage

***Ram za sliku moje drage*** je jugoslavenski crno-bijeli igrani film snimljen 1968. godine u režiji Mirze Idrizovića, kome je to bio cjelovečernji debi. Po žanru je drama, a protagonisti su grupa dječaka koja se sreće sa mladićem (čiji lik tumači Zoran Radmilović), koji se upravo doselio u susjedstvo. Radnja prikazuje kako se ispočetka sa njim sukobljuju, a potom sprijatelje, te kako im pomaže da se pokušaju snaći u iskušenjima koje donosi odrastanja i prva ljubav. *Ram za sliku moje drage* je velikim dijelom napravljen u stilu tada izuzetno popularnog francuskog Novog vala.

## Vanjske veze
*
*Profil na portalu mojtv.hr
Mirza Idrizović

**Mirza Idrizović** (rođen u Sarajevu 1939., umro 1997.) je bio filmski i TV režiser i scenarista.

Studirao je arhitekturu u Ljubljani, završio je u Sarajevu. Radio kao scenograf na nekoliko igranih filmova, bio asistent nekolicini poznatih stranih i domaćih reditelja (Tomo Janjić, Veljko Bulajić Aleksandar Astrik, Orson Vels), te se bavio filmskom publicistikom i radio kao urednik dokumentarnih i igranih programa na TV Sarajevo.

## Filmska karijera
Prvi igrani film ovog autora nosi naslov *Ram za sliku moje drage (1968)*, tema je djetinstvo i odrastanje, prisutna je humorna poetska forma i reference na tadašnji *Novi talas*. Idrizovićevi filmovi su smjesa humora, nostalgije, nadrealističkog prosedea, te blage tuge. Ovo su osnovne karkteristike i njegovih sljedećih igranih filmova *Život je masovna pojava (1970)*, i *Pjegava djevojka (1973)*

Novu fazu u svom opusu počinje filmom *[[Miris dunja]] (1982)*. Ratnom melodramom koja se bavi odnosom muslimana i jevreja tokom okupacije Sarajeva u Drugom svjetskom ratu. Ovaj film je bio jugoslovnski predstavnik za nagradu Oskar, a dobio je i Zlatnu arenu za scenario. *Azra (1988)* je drugi film iz Idrizovićeve ratne faze. Ovaj film govori o kraju rata u Sarajevu i položaju žene.

U pripremama za igrani film *Bosanski rulet* ga zatiče rat u Sarajevu. Radi za producentsku kuću Saga, i režira nekoliko kratkih dokumentarnih filmova različite tematike. Ratni rad autora udruženi u Sagi je nagrađen Feliksom Evropske filmske akademije. Na desetini svjetski festivala je prikazan i Sagin film *MGM Sarajevo*, gdje je Idrizović bio jedan od trojice reditelja. Režirao je veliki broj kratkih filmova od kojih su najpoznatiji i najnagrađivaniji *Pismo, Kasabe, La paloma*. Na televiziji će ostati zapamćen kao autor putopisne tv serije *Hodoljublja*.

## Nagrade
* **1978.** - Šestoaprilska nagrada grada Sarajeva;

## Reference

## Vanjske veze

*
Opatica i komesar

***Opatica i komesar*** je jugoslavenski crno-bijeli igrani film snimljen 1968. godine u režiji Gojka Šipovca. Po žanru je drama, a radnja se događa, neposredno nakon Drugog svjetskog rata u ženskom katoličkom samostanu koji se privremeno koristi kao bolnica za ranjene partizane. Protagonisti, koje tumače Dina Runtić i Mihailo Janketić, su redovnica i ranjeni politički komesar, a između kojih se razvija neobična naklonost koja će na kraju dovesti do tragičnih posljedica.

## Vanjske veze
*
*Profil na portalu mojtv.hr
Fist of Fury

***Škola za viteštvo*** (), u svijetu poznatiji pod engleskim naslovom ***Fist of Fury*** (), a u Jugoslaviji prikazivan pod naslovom ***Zmajeva šaka***, je hongkonški film borilačkih vještina snimljen 1972. godine u režiji Lo Weija, poznat kao drugo ostvarenje u kome je Bruce Lee tumačio glavnu ulogu.

Film je djelomično inspiriran stvarnim događajima koji su se zbili u Šangaju početkom 20. vijeka, vezanim uz Huo Yuanjiju, majstora borilačkih vještina koji je postao nacionalni junak nanoseći poraze izazivačima sa Zapada i susjednog Japana u vrijeme kada su te zemlje ponižavale oslabljenu Kinu. Protagonist, koga tumači Bruce Lee, je Chen Zhen, njegov daroviti učenik koji dolazi u Šangaj tik nakon Houve misteriozne smrti. Radnja prikazuje kako je odlučuje rasvijetliti, te pri tome dolazi u sukob sa japanskom školom borilačkih vještina za koju sumnja kako je otrovala njegovog voljenog učitelja.

Bruce Lee je prilikom snimanja došao u sukob sa režiserom Lo Weijem, a jedan od razloga je bilo Loovo inzistiranje na sceni u kojoj lik Chen Zhena naoružan nunčakuom nanosi poraz japanskom majstoru naoružanom katanom, a što je Bruce Lee smatrao nereealističnim. Usprkos toga, kao i završnice koja je izbjegla konvencionalni hepi end, *Fist of Fury* je postigao izuzetan uspjeh, ne samo u Hong Kongu, nego i u inozmestvu. Nakon Leejeve smrti je snimljen nastavak *[[New Fist of Fury]]* gdje je jednu od svojih prvih značajnijih uloga imao Jackie Chan, a potom još dva nastavka *[[Fist of Fury II]] i *Fist of Fury III*. Lik Chen Zhena se kasnije pojavio u još nekoliko filmova i TV-serija.

==Uloge==
* [[Bruce Lee]] ... [[Chen Zhen (lik)|Chen Zhen]]
* [[Nora Miao]] ... Yuan Li'er (Yuan Le-erh), Chen Zhenova zaručnica.
* Riki Hashimoto ... Hiroshi Suzuki, učitelj Hongkou dojoa
* Robert Baker ... Petrov, vođa ruske bande i Suzukijev prijatelj
* [[Tien Feng]] ... Fan Junxia (Fan Chun-hsia), najstariji učenik Jingwu škole
* [[Paul Wei Ping-Ao|Paul Wei]] ... Wu En, Suzukijev prevoditelj
* [[Fung Ngai]] ... Yoshida, glavni instruktor Hongkou dojoa
* [[Lo Wei]] ... Inspektor Lo, policijski inspektor
* Wong Chung-shun ... Tien, kuhar u Jingwu školi
* Han Ying-chieh ... Feng Guishi (Feng Kwai-sher), pazikuća Jingwu škole
* [[James Tien (glumac)|James Tien]] ... Fan Jiaqi (Fan Chia-chi), učenik Jingwua
* [[Lee Kwan]] ... Hsu, učenik Jingwua
* [[Jackie Chan]] ... učenik Jing Wua (specijalni nastup)

==Napomene==


== Reference ==


==Vanjske veze==
* 
* 
* [http://hkmdb.com/db/movies/view.mhtml?id=5299&display_set=eng *Fist of Fury''] at the Hong Kong Movie DataBase
Dillinger (film, 1945)

***Dillinger*** je američki crno-bijeli gangstersko-biografski film snimljen 1945. godine u režiji Maxa Nossecka. Protagonist, čiji lik tumači Lawrence Tierney, je znameniti gangster John Dillinger, a radnja, kojoj okvir daje naracija njegovog oca, prikazuje njegov život i impresivnu karijeru nasilnog pljačkaša banaka. *Dillinger* je bio snimljen sa izuzetno niskim budžetom, u vrijeme kada su veliki studiji razmatrali moratorij na produkciju i prikazivanje gangsterskih filmova. Usprkos toga je postigao izuzetan komercijalni uspjeh, a Tierney postao zapažen te tako imao najuspješniju ulogu svoje karijere.

O Dillingeru su kasnije snimljena još dva istoimena biografska filma - 1973. godine sa Warrenom Oatesom i televizijski film 1991. godine sa Markom Harmonom u glavnoj ulozi.

## Uloge
*Lawrence Tierney ... John Dillinger
*Edmund Lowe ... Specs Green
*Anne Jeffreys ... Helen Rogers
*Eduardo Ciannelli ... Marco Minelli (kao Eduardo Cianelli)
*Marc Lawrence ... Doc Madison
*Elisha Cook, Jr. ... Kirk Otto
*Ralph Lewis ... Tony
*Elsa Janssen ... Mrs. Otto
*Ludwig Stössel ... Mr. Otto
*Constance Worth ... Plavuša

## Izvori

## Vanjske veze

*
*
*Review of film at *Variety*
Lawrence Tierney

**Lawrence Tierney** (15. mart 1919 - 26. februar 2002) bio je američki glumac, najpoznatiji po karakternim ulogama "tvrdih momaka", ali i "problematičnom" privatnom životu koga su karakterizirali sklonost tučnjavama i alkoholu. Tierney je slavu stekao 1945. godine ulogom znamenitog gangstera Johna Dillingera u istoimenom biografskom filmu, ali su mu na nastavak karijere značajno uticali hapšenja i drugi problemi sa zakonom, te je zbog "nezgodne" reputacije često bio prisiljen izbivati iz Hollywooda. Djelomično je rehabilitiran tek pod stare dane, kada je nastupao u popularnim TV-serijama. Mlađoj publici je, međutim, daleko poznatiji po ulozi ostarjelog ali još "tvrdog" gangsterskog bosa Joea Cabota u znamenitom Tarantinovom filmu *[[Reservoir Dogs]]*.

## Izabrana filmografija

* *[[Gildersleeve on Broadway]]* (1943) (nenaveden na špici)
* *[[The Falcon Out West]]* (1944) (nenaveden na špici)
* *[[Back to Bataan]]* (1945)
* *[[Dillinger (1945 film)|Dillinger]]* (1945)
* *[[San Quentin (1946 film)|San Quentin]]* (1946)
* *[[Step by Step (1946 film)|Step By Step]]* (1946)
* *[[The Devil Thumbs a Ride]]* (1947)
* *[[Born to Kill (1947 film)|Born to Kill]]* (1947)
* *[[Bodyguard (1948 film)|Bodyguard]]* (1948)
* *[[Shakedown (1950 film)|Shakedown]]* (1950)
* *[[The Hoodlum (1951 film)|The Hoodlum]]* (1951)
* *[[The Greatest Show on Earth (film)|The Greatest Show on Earth]]* (1952)
* *[[The Bushwackers (film)|The Bushwackers]]* (1952)
* *[[The Steel Cage]]* (1954)
* *[[Female Jungle]]* (1955)
* *[[A Child is Waiting]]* (1963)
* *[[Custer of the West]]* (1967)
* *[[Such Good Friends]]* (1971)
* *[[Abduction (1975 film)|Abduction]]* (1975) 
* *[[Andy Warhol's Bad]]* (1977)
* *[[The Kirlian Witness]]* (1979)
* *[[Bloodrage]]* (1979)
* *[[Gloria (1980 film)|Gloria]]* (1980)
* *[[Arthur (1981 film)|Arthur]]* (1981)
* *[[The Prowler (1981 film)|The Prowler]]* (1981)
* *[[Midnight (1982 film)|Midnight]]* (1982)
* *[[Terrible Joe Moran]]* (1984)
* *[[Nothing Lasts Forever (film)|Nothing Lasts Forever]]* (1984)
* *[[Prizzi's Honor]]* (1985)
* *[[Silver Bullet (film)|Silver Bullet]]* (1985)
* *[[Murphy's Law (film)|Murphy's Law]]* (1986) 
* *[[From a Whisper to a Scream (film)|From a Whisper to a Scream]]* (1987)
* *[[Tough Guys Don't Dance (film)|Tough Guys Don't Dance]]* (1987)
* *[[The Naked Gun: From the Files of Police Squad!]]* (1988)
* *[[The Horror Show|House III: The Horror Show]]* (1989)
* *[[Dillinger (1991 film)|Dillinger]]* (1991)
* *[[The Runestone]]* (1991)
* *[[City of Hope (film)|City of Hope]]* (1991)
* *[[Reservoir Dogs]]* (1992)
* *[[Eddie Presley]]* (1992) 
* *[[2 Days in the Valley]]* (1996)
* *[[Southie (film)|Southie]]* (1998) 
* *[[Armageddon (1998 film)|Armageddon]]* (1998) (nenaveden na špici)

## Izvori

## Vanjske veze
*  
* Lawrence Tierney Official Website 
* 
* Todd Mecklem's Tierney tribute
* Essay on Tierney by writer Eddie Muller
Kekečeve smicalice

***Kekčeve ukane*** () je jugoslavenski pustolovni film za djecu snimljen na slovenskom jeziku 1968. godine u režiji Jožeta Galeta. Predstavlja nastavak filma *[[Srečno, Kekec]]*, odnosno završni dio trilogije o Kekecu.

U njemu se kao lik ponovo pojavljuje zli lovokradica Bedanec. Na Festivalu igranog filma u Puli 1969. Niko Matul dobio je Zlatnu arena za scenografiju.

## Radnja

U ovom filmu Kekec se suočava s ozbiljnim problemima. Hrabri Kekec uz pomoć svojih starih prijatelja, Mojce, Briclja i Rožle opet odolijeva okrutnom lovokradici Bedancu. Bedanec uhvati Brinclja i Rožlu, hrabri, ali Kekec ih svojom domišljatošću oslobodi i trikov prevari lakomog Bedanca, koji se uhvati u vlastitu zamku. Bedanec ga moli da ga oslobodi iz zamke, a Bedanca to nije naučilo. Mir će donijeti mudrijan Vitranc.

## Uloge
* Zlatko Krasnič (Kekec)
* Jasna Krofak (Mojca)
* Polde Bibič (Bedanec)
* Milorad Radovič (Brincelj)
* Fanika Podobnikar (Tinkara)
* Boris Ivanovski (Rožle)
* Jože Zupan (Vitranc)

## Izvori

*MojTV

## Vanjske veze

* 
* 
*Kekčeve ukane
Sončni krik

***Sončni krik*** () je jugoslavenska akcijska filmska komedija snimljena 1968. u režiji i po scenariju Boštjana Hladnika. Radnja prikazuje kako grupa gangstera sakriva ukradeni novac u hladnjak koji završi u školi za aranžere na obali. Protagonist je jedan od njenih učenika, koga progone kako gangsteri tako i kolegice iz škole.

## Uloge
* Zdenka Arhar
* Jure Arko
* Maks Bajc
* Bojka Bergant
* Demeter Bitenc ... detektiv
* Marijana Brecelj ... profesorica
* Slavko Drlje
* Nada Fajon
* Tulio Ferjančič ... Kameleon
* Tanja Gabrijelčič
* Marjan Hlastec
* Angelca Hlebce ... profesorica
* Vinko Hrastelj ... mali gangster
* Nina Jenko
* Črt Kanoni 
* Marta Kavčič
* Slavka Končar
* Nevenka Korošec
* Dragica Kovačič
* Tončka Kristan
* Matjaž Loboda
* Bojan Mark
* Igor Maroševič
* Mirjana Nedeljkovič
* Jadran Ogrin ... Kameleon
* Manica Pačnik
* Ana Pahulje
* Sonja Pečnik
* Marjanca Pergar
* Anton Petje
* Karel Pogorelec
* Mojca Povh
* Katarina Prunk
* Danilo Rakoše
* Nataša Rakovec
* Mojca Rituper
* Eva Scagnetti
* Zvone Sedlbauer ... veliki gangster
* Metka Simončič
* Zlata Škafar
* Melanija Starbenk
* Ljuba Štrukelj
* Goran Tavčar ... Kameleon
* Bojan Tratnik
* Maksimilijan Trpin
* Miha Trpin
* Nada Trtnik
* Matjaž Turk
* Jasna Urek
* Vanja Valič ... Kameleon
* Božo Vovk
* Tanja Vreg
* Emil Vuga
* Maja Zabel
* Ivo Zor

## Vanjske veze
* 
*
Mujo (film)

je japanski crno-bijeli igrani film snimljen 1970. godine u režiji Akio Jissojija. Po žanru je drama, a protagonist je mladi kipar koji, noseći maske, počini incest sa vlastitom sestrom, prisilivši je da se uda za drugog muškarca. Radnja prikazuje kako se nemoralno ponašanje nastavlja i u domu njegovog učitelja, gdje zavede njegovu suprugu. *Mujo*, koji je eksplicitne erotske motive kombinirao sa razmatranjem budističke etike, je prikazan na Filmskom festivalu u Locarnu, gdje je zajedno sa još nekoliko filmova osvojio Zlatni leopard.

## Reference

## Vanjske veze
*
Arheološko nalazište Skelani

**Arheološka područja Skelani** obuhvata nekoliko lokaliteta u naselju Skelani, općina Srebrenica, Bosna i Hercegovina.  Proglašeno je za nacionalni spomenik BiH. Pokretni nalazi smješteni su u Zemaljskom muzeju Bosne i Hercegovine u Sarajevu i Arheološkom muzeju „Rimski municipium“ u Skelanima.

## Lokacija
Skelani su smješteni na lijevoj obali Drine, u zoni srednjeg Podrinja.
## Historija
Važan vid ekonomije u rimskoj provinciji Dalmaciji, predstavljalo je rudarstvo. Srebrenička rudarska regija igrala je važnu ulogu u životu ovog dijela Rimskog Carstva. Rimski grad *Malvesiatium* na mjestu današnjih Skelana na rijeci Drini među najznačajnijim je antičkim područjima u Bosni i Hercegovini.
## Istraživanja
Skelane su krajem XIX stoljeća istraživali arheoloz sarajevskog Zemaljskog muzeja. Tada je nađen arheološki materijal iz rimskog perioda: počasna baza cara Karakale, oltari, zarubljeni i žljebasti crijep, grumenje, malter, zemljano posuđe, ara od krečnjaka, konzularni beneficijari i oko 20 obrađenih kamena. Ostaci ciglane, nađeni su nedaleko od Drine. Pronađena je jaka, kompaktna masa cigle, aproksimativnih dimenzija 3,20 m dužine, 2,35 širine i oko 1,60 dubine. U donjem dijelu peći bila su tri jednaka žlijeba, u međusobnom razmaku od 50&nbsp;cm, širine 20&nbsp;cm, dubine 1,40&nbsp;cm, pokriveni pločama od cigle. Ovo je bilo ognjište ciglane. Jarak u kojem se ložila vatra i koje je bilo većih dimenzija, nije se sačuvalo, jer ga je razorila voda.

U okolini Skelana bilo je brojnih, jednostavno izrađenih grobnih spomenika.

Arheolog Karlo Pač napravio je detaljan izvještaj o svojim istraživanjima i objavio u Zemaljskom glasniku muzeja Bosne.  Nakon toga desila se velika poplava 1897. godine, koju je i Ivo Andrić opisao u romanu Na Drini ćuprija. Drina je nanijela mulj debeo dva metra i na nalazište se zaboravilo.

## Nova istraživanja
Tokom 2008. godine obavljena su arheološka istraživanja na četiri lokaliteta: Zadružni dom, Crkveno dvorište, privatna njiva i u dvorištu privatne kuće. Pronađeno je 30 spomenika s natpisima posvećenih Jupiteru, Trijadi, Marsu, Silvanu i Mitrasu.

Na osnovu izvještaja Karla Pača sa tačnim crtežima, 2016. su obnovljena istraživanja. Pojavila se rimska građevina –palata, u središtu rimskog grada, sa većim brojem prostorija, hodnici, dva polukruga, hipokaust – podno grijanje, ostaci zidnog slikarstva u tri sloja. Najznačajnije otkriće je podni mozaik na 100 kvadratnih metara, najveći na zapadnom Balkanu, čija je polovina sačuvana i rekonstruisana. Sredstva za konzervaciju u iznosu od oko 60.000 evra osigurala je Njemačka ambasada u Sarajevu kroz program podrške projektima iz kulture. Uz veličanstveni podni mozaik, stručnjaci na terenu rekonstruisali su i izuzetno dobro sačuvan Gorgoneion, mozaički prikaz Meduze – najpoznatije od tri Gorgone.

## Reference

## Vanjske veze
* Rimski grad na obali Drine
Dillinger (film, 1973)

***Dillinger*** je američki gangstersko-biografski film snimljen 1973. godine u režiji Johna Milliusa, kome je to bio cjelovečernji režijski debi. Naslovni lik, koga tumači Warren Oates, je znameniti gangster John Dillinger, a radnja, smještena u 1933. i 1934. godinu, paralelno prati njegovu karijeru pljačkaša banaka na Srednjem Zapadu, ali i napore FBI pod specijalnim agentom Melvinom Purvisom (čiji lik tumači Ben Johnson) da ga se uhvati.

U vrijeme snimanja je Millius uživao reputaciju jednog od najboljeg plaćenih scenarista tadašnjeg Hollywooda, ali nije bio zadovoljan načinom na koji su njegovi scenariji bili ekranizirani. Scenario za *Dillinger* je napisao velikim dijelom kako bi se okušao iza kamere, ali i kako bi odao počast liku Dillingera sa kojim je bio fasciniran, i koji je velikim dijelom bio oličenje njegovih individualističkih ideala. Na kraju je projekt uspio prodati studiju American International Pictures, specijaliziranom za B filmove, koji mu je dao manji budžet, ali i više kreativne slobode. Naslovnu ulogu je dobio Oates, dotada specijaliziran za sporedne uloge, koga je Millius imao u vidu od samog početka; Michelle Phillips, pjevačica *[[The Mamas & the Papas]]* je ulogu Dillingerove djevojke Billie Frechette dobila lažući da je, poput nje, porijeklom Cherokee Indijanka. Snimanje je u potpunosti napravljeno na lokacijama u državi Oklahoma, a kao jedan od savjetnika je služio Clarence Hurt, jedan od agenata koji je sudjelovao u stvarnoj istrazi.

*Dillinger* je nakon premijere doživio uspjeh, i Millius se nametnuo kao punokrvni autor Novog Hollywooda. Također je potakao snimanje dva televizijska filma posvećena Purvisu koji se smatraju njegovim neslužbenim nastavcima - *[[Melvin Purvis: G-Man]]* (1974) i *[[The Kansas City Massacre]]* (1975), u kome je Purvisov lik tumačio Dale Robertson.

## Uloge
*Warren Oates ... John Dillinger
*Ben Johnson ... Melvin Purvis
*Michelle Phillips ... Billie Frechette
*Harry Dean Stanton ... Homer Van Meter
*Geoffrey Lewis ... Harry Pierpont
*Richard Dreyfuss ... Baby Face Nelson
*Steve Kanaly ... Pretty Boy Floyd
*John P. Ryan ... Charles Makley
*Frank McRae ... Reed Youngblood
*Cloris Leachman ... Anna Sage, "Dama u crvenom"
*John Martino ... Eddie Martin
*Roy Jenson ... Sam Cowley
*Read Morgan ... Big Jim Wollard
*Richard Eschliman ... Machine Gun Kelly
*Jerry Summers ... Tommy Carroll (Uncredited)
*Anne Ault ... Mary (nenaveden na špici)

## Reference

## Vanjske veze
* 
* Sample frames by cinematographer
Peta zaseda

***Peta zaseda*** je jugoslavenski crno-bijeli ratni film snimljen 1968. godine u režiji Franceta Kosmača po scenariju Vitomila Zupana. Radnja se događa za vrijeme Drugog svjetskog rata u Sloveniji i prikazuje kako jedan partizanski odred učestalo upada u neprijateljske zasjede. Protagonist, koga tumači Boris Cavazza, je politički komesar uvjeren kako je jedan od njegovih suboraca izdajnik, te ga odlučuje pronaći po svaku cijenu. Kosmaču, koji je rat i sam proveo kao partizan, to je bio posljednji film, a često se ističe kao jedno od ostvarenja koje je ratnu prošlost, i aktivnosti partizana počelo gledati, iz nove, nešto kritičnije perspektive.

## Uloge
* Boris Cavazza ... komisar Ilija
* Tone Gogala ... komandant Hari 
* Demeter Bitenc
* Dare Valič ... načelnik štaba Bregar
* Evgen Car
* Arnold Tovornik
* Marjana Brecelj ... bolničarka Mija
* Janez Vajevec ... vodja varnostne službe odreda
* Milena Zupančič

## Izvori

## Vanjske veze
* 
*
Moja strana svijeta

***Moja strana svijeta*** je jugoslavenski crno-bijeli igrani film snimljen 1969. godine u režiji Vlatka Filipovića. Po žanru je drama, a radnja se događa u jednom zabačenom hercegovačkom selu neposredno nakon Drugog svjetskog rata koji ga je ostavio bez većine muških članova. Protagonisti su dvojica muškaraca koji se čak i u tim okolnostima nastoje postaju suparnici u borbi za jednu te istu ženu.

## Vanjske veze
*
Soleil O

***Soleil O*** () je francusko-mauritanski crno-bijeli igrani film snimljen u režiji Meda Hondoa i premijerno prikazan 1970. godine. Protagonist je crni imigrant iz Afrike koji dolazi u Francusku kako bi pronašao svog polulegendarnog "galskog pretka". Radnja prikazuje njegove neuspješne pokušaje da nađe posao, odnosno kako se suočava sa rasističkim i drugim predrasudama. Film je sniman sa izuzetno niskim budžetom, a nakon premijere na Kanskom festivalu 1970. godine, gdje je dobio povoljne kritike, trebalo je proći nekoliko godina da dobije redovnu distribuciju. U međuvremenu je na festivalu u Locarnu zajedno sa još nekoliko filmova osvojio Zlatni leopard.

## Uloge
*Yane Barry ... Bijela djevojka
*Bernard Fresson ... Prijatelj
*Greg Germain
*Théo Légitimus ... Afro djevojka
*Robert Liensol ... Posjetilac
*Armand Meffre
*Juran Mladen ... Švedski sindikalist
*

## Reference

## Vanjske veze
*
Dillinger (TV film)

***Dillinger*** je američki televizijski gangstersko-biografski film snimljen u režiji Ruperta Wainwrighta i premijerno prikazan na programu mreže ABC početkom 1991. godine. Naslovni lik, čiji lik tumači Mark Harmon, je znameniti gangster John Dillinger, a radnja, smještena na Srednji Zapad 1930-ih. prikazuje kako je stekao slavu pljačkajući banke, ali i kako je na sebe navukao FBI na čelu sa agentom Melvinom Purvisom (čiji lik tumači Will Patton), koji ga namjerava po svaku cijenu uhvatiti. U filmu je malu ulogu šerifa tumačio Lawrence Tierney, glumac koji je Dillingerov lik bio tumačio u istoimenom crno-bijelom filmu 1945. godine.

## Uloge

## Vanjske veze
*
Arheološko nalazište Lug

**Arheološko nalazište Lug** nalazi se na području opštine Goražde, Bosna i Hercegovina. 
Područje je slučajno otkriveno, 50-tih godina dvadesetog vijeka, prilikom građevinskih radova. Arheolog Alojz Benac uspio je, na već razrušenom lokalitetu, odrediti o kakvom se neolitskom naselju radilo, te na osnovu keramike odrediti pripadnost lokaliteta vinčanskoj kulturi. Arheološko područje Lug proglašeno je za nacionalni spomenik BiH. 

## Lokacija
Smješteno je oko 3,5 km južno od Goražda, na desnoj obali Drine, u naselju Zupčići, zaselak Lug.
 
## Historija
Neolit Bosne i Hercegovine zahvata vremenski okvir od VI do početka III milenijuma.

U doba mlađeg, a djelimično i srednjeg neolita, središte Vinčanske kulture bilo je na srednjem Balkanu. Periferni dijelovi te kulture zahvatali su i područje sjeveroistočne i istočne Bosne. To potvrđuju dva nalazišta: Gornja Tuzla i Lug. Na navedenim lokalitetima, Vinčanska kultura predstavljena je svojom perifernom, dosta osiromašenom varijantom. U poređenju s klasičnom i ostalim varijantama, istočnobosanska se odlikuje znatno skromnijim sadržajem.
Pronađena figura izvanredan je primjerak pljosnate statuete(4), koja je u isto vrijeme jako shematično urađena, ali pored toga postoji skladnost i dotjeranost formi. Ruke su savijene, i završavaju se na bokovima dugim urezanim prstima. Noge su neobično kratke, gluteji jako naglašeni, dok su prsa sasvim slabo istaknuta. Na glavi je jedino modeliran nos (stiskanjem prstiju), a sa svake strane na glavi je smještena rupica za vješanje. Figuri nedostaje bilo kakav realistički detalj.

Najpoznatiji nalaz je primjerak pljosnate statuete koja prikazuje žensku figuru. Urađena je šematično. Ruke su savijene, i završavaju se na bokovima dugim urezanim prstima. Noge su neobično kratke, gluteji jako naglašeni, dok su prsa sasvim slabo istaknuta. Na glavi je jedino modeliran nos (stiskanjem prstiju), a sa svake strane na glavi je smještena rupica za vješanje. Figuri nedostaje bilo kakav realistički detalj.

S druge strane Drine nalazi se nalazište Popov Do, takođe neolitsko, ali koje pripada Lisičićkoj grupi. Kao da je Drina i u davna vremena bila granica širenja i miješanja različitih kultura.

## Nova istraživanja

Zahvaljujući njemačkom arheološkom institutu i fakultetu iz Kila obavljena su geomagnetska snimanja tako da se tačno znalo gdje treba kopati. Snimanjem se ustanovilo da se na ovom lokalitetu, na dva do tri hektara zemlje, nalazi naselje s jasnim ostacima kuća koje su mnogo veće od onih pronađenih na području Visokog (Okolište) i koje datiraju iz tog periodu. Oko naselja nalazi se i jedan zaštitni jarak. Istraživanja su obavljena 2009. goodne, kada su, ostatke kuća, pronađeni dijelovi alata, fragmenti kuhinjske keramike te niz drugih predmeta iz tog perioda. Botaničari iz Njemačke vrše i ispitivanje sastava zemljišta kako bi utvrdili i koje su se žitarice uzgajale u tom periodu s obzirom da je na ovom lokalitetu pronađen i žrvanj za mljevenje ječma. Prema procjenama stručnjaka, naselje je staro više od sedam hiljada godina.

## Reference

## Vanjske veze
* Istraživanja na Lugu
* Lug
Alfred Domett

**Alfred Domett** (Camberwell, 20. svibnja 1811. – London, 2. studenog 1887.) je bio engleski kolonijalni državnik, novozelandski političar i pjesnik, najpoznatiji po tome što je od 1862. do 1863. godije bio peti premijer Novog Zelanda. U historiji Novog Zelanda, Domett je najpoznatiji po tome što je predložio preseljenje glavnog grada iz Aucklanda u Wellington.

Domett je rođen 1811. godine u mjestu Camberwell kao četvrti brodovlasnika Nathaniela Dometta. Upisao se na St John's College u Cambridgeu, međutim 1833. godine je napustio fakultet. Dana 7. studenog 1835. pristupio je odvjetničkom udruženju Middle Temple te je 19. studenog 1841. godine postao advokat (*[[barrister]]*). Nakon nakuštanja fakulteta, Domett je pisao poeziju te je za života objavio jednu ili dvije zbirke, a izdao je i nekoliko pjesama u časopisu *[[Blackwood's Magazine]]*, od kojih je "A Christmas Hymn" privukla najviše pozornosti. U Londonu je desetak godina živio vrlo lagodno te je bio intimni prijatelj pjesnika Roberta Browninga, koji je o njemu napisao pjesmu "Waring". 

 
 
 
Godine 1842., Domet je emigrirao na Novi Zeland, gdje se ubrzo upustio u političku karijeru. Godine 1848. bio je tajnik provincije New Munster, a od 1862. do 1863. je istovremeno bio i kolonijalni tajnik i premijer. Od 1855. do 1866. je bio parlamentarni zastupnik iz elektorata Nelson; Domett je u tom periodu bio zastupnik iz Nelsona zajedno s Edwardom Stafforfom, koji je također bio premijer Novog Zelanda.

Najznačajnija odluka za vrijeme njegovog mandata bila je ona o preseljenju glavnog grada iz Aucklanda u Wellington, što se, doduše, dogodilo tek 1865. godine, dvije godine nakon što je Domett prestao biti premijer. Od 19. lipnja 1866. do 3. srpnja 1874., Domett je bio član Zakonodavnog vijeća; mandat mu je istekao zbog odsutnosti jer je od 1871. godine živio u Engleskoj.

U rodnoj zemlji je objavio dvije zbirke poezije – *Ranolf and Amohia, a South Sea Day Dream* (1872.) i *Flotsam and Jetsam* (1877.). Prva je govorila o životu Maora, dok je drugu posvetio svom prijatelju, Robertu Browningu. Godine 1880. primio je Red svetog Mihaela i svetog Jurja. Umro je 2. studenog 1887. u Londonu.

## Vanjske veze

* 
* 
* Cartoon of un-named drunk MP by Alfred Domett, 1856 

|-
German U15 e.V.

Udruženje **German U15 e.V.** je koalicija 15 velikih istraživačko-intenzivnih i vodećih medicinskih univerziteta u Nemačkoj koji u svojim studijskim programima nude sveobuhvatni disciplinarni spektrum, ne uključujući inženjerske nauke. Upravljanje grupom odrađuje Slobodni univerzitet u Berlinu. Grupa je od novembra 2014. godine deo **Globalne mreže istraživačkih univerziteta** koja se uz *German U15 e.V.* sastoji od Russellove grupe, Asocijacije američkih univerziteta, Lige evrpskih istraživačkih univerziteta, Asocijacije istočnoazijskih istraživačkih univerziteta, Lige C9, Go8 Australija, Istraživačkih univerziteta 11 i U15-grupe kanadskih istraživačkih univerziteta.

## Članstvo
*Slobodni univerzitet u Berlinu
*Humboldtov univerzitet u Berlinu
*Univerzitet u Bonnu
*Univerzitet Frankfurt
*Albert Ludwigs Universitaet
*Univerzitet u Göttingenu
*Univerzitet u Hamburgu
*Univerzitet u Heidelbergu
*Univerzitet u Kölnu
*Univerzitet u Leipzigu
*Univerzitet u Mainzu
*Univerzitet Ludwig Maximilian u Münchenu
*Univerzitet u Münsteru
*Univerzitet u Tübingenu
*Univerzitet u Würzburgu

## Povezano
* Lista univerziteta u Njemačkoj

## Vanjske veze
* Službena stranica